CELEX: 32020R1103
Language: hr
Date: 2020-07-22 00:00:00
Title: Provedbena uredba Komisije (EU) 2020/1103 оd 22. srpnja 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla„ Brie de Melun” (ZOI)

28.7.2020   
               
               
                  HR
               
               
                  Službeni list Europske unije
               
               
                  L 242/1
               
            
         PROVEDBENA UREDBA KOMISIJE (EU) 2020/1103
         оd 22. srpnja 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla„ Brie de Melun” (ZOI)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:
         
                     (1)
                  
                  
                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Brie de Melun”, registriranu u skladu s Uredbom Komisije (EZ) br. 1107/96 (2).
                  
               
                     (2)
                  
                  
                     Dopisom od 26. rujna 2018. francuska su tijela obavijestila Komisiju da je na temelju članka 15. stavka 4. Uredbe (EU) br. 1151/2012 gospodarskim subjektima sa sjedištem na njihovu području koji ispunjavaju uvjete iz toga članka odobreno prijelazno razdoblje sa završetkom 31. prosinca 2022. u skladu s Odlukom od 29. kolovoza 2018., objavljenom 6. rujna 2018. u Službenom listu Francuske Republike, o izmjeni specifikacija zaštićenih oznaka izvornosti „Brie de Melun”. Tijekom nacionalnog postupka prigovora ti su gospodarski subjekti, koji su „Brie de Melun” kontinuirano zakonito stavljali na tržište najmanje pet godina prije podnošenja zahtjeva, izjavili prigovore. Jedan subjekt uložio je prigovor na sljedeću odredbu: „Obvezna je upotreba slame za stelju tijekom razdoblja stalnog boravka u stajama, uz minimalnu prosječnu dnevnu količinu od 0,5 kg po muznoj kravi koja je u laktaciji za držanje u boksovima i prosječnu dnevnu količinu od 5 kg po muznoj kravi koja je u laktaciji za držanje u otvorenim stajama.” Predmetni operator je EARL de la Mardelle (SIRET: 38514961200017). Dva subjekta uložila su prigovor na sljedeću odredbu: „Udio koncentrirane hrane ograničen je na 25 % suhe tvari u ukupnom godišnjem obroku po muznoj kravi koja je u laktaciji i po danu.” i „Na godišnjoj razini, hranidba mliječnog stada temelji se na autonomiji gospodarstva kombiniranoj s autonomijom područja: – Autonomija gospodarstva: Prosječni godišnji udio hrane za životinje podrijetlom sa zemljopisnog područja i proizvedene na gospodarstvu čini najmanje 50 % suhe tvari u ukupnom obroku stada; i – Autonomija područja: Udio hrane proizvedene na zemljopisnom području proizvodnje čini najmanje 80 % suhe tvari u ukupnom obroku mliječnog stada.”. Predmetni su subjekti SCL du Versant laiteux (SIRET: 49225855300014) i GAEC Reconnu Patoux (SIRET: 38008216400019). Jedan subjekt uložio je prigovor na sljedeću odredbu: „Udio koncentrirane hrane ograničen je na 25 % suhe tvari u ukupnom godišnjem obroku po muznoj kravi u laktaciji i po danu.”. Predmetni je operator Houdard Gérard Maurice (SIRET: 39226686200011).
                  
               
                     (3)
                  
                  
                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).
                  
               
                     (4)
                  
                  
                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,
                  
               DONIJELA JE OVU UREDBU:
         
            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Brie de Melun” (ZOI).
         
         
            Članak 2.
            Zaštita dodijeljena u skladu s člankom 1. podliježe prijelaznom razdoblju koje Francuska na temelju članka 15. stavka 4. Uredbe (EU) br. 1151/2012 odobrava gospodarskim subjektima koji ispunjavaju uvjete iz tog članka, nakon odluke od 29. kolovoza 2018., objavljene 6. rujna 2018. u Službenom listu Francuske Republike, o izmjeni specifikacije zaštićene oznake izvornosti „Brie de Melun”.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. srpnja 2020.
            
               
                  Za Komisiju,
               
               
                  u ime predsjednice,
               
               Janusz WOJCIECHOWSKI
               
                  Član Komisije
               
            
         
         
            (1)  SL L 343, 14.12.2012., str. 1.
         
         
            (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).
         
            (3)  SL C 83, 13.3.2020., str. 77.